S-a încheiat CES 2021. A fost anul roboţilor.
Roboții au fost la putere la târgul Consumer Electronics Show 2021. LG a prezentat un robot anti-Covid, în timp ce Samsung ți-a arătat robotul majordom. Moxie este un roboțel pentru copii care folosește machine learning.
Dacă în ultimii ani smartphone-urile și gadgeturile au fost cele care au atras atenția cel mai mult la CES, anul acesta a fost al roboților.Producătorii prevăd un viitor în care aceștia vor fi o parte importantă din viețile noastre. Iar o analiză făcută de Burning Glass, companie din SUA care analizează postările legate de job-uri, prevede că această categorie, robotica, va crește cu 11% în următorul deceniu.Fiind în an de pandemie, companiile s-au concentrat pe roboți care să-ți ușureze viața. Samsung a venit cu robotul majordon care îți poate turna un pahar de vin când ajungi acasă de la muncă. LG s-a concentrat pe partea de business și a prezent un robot care vine cu raze UV pentru a dezinfecta o clădire de birouri, de exemplu, sau un aeroport. Mi-a plăcut tare mult și Moxie, roboțelul pentru educația copiilor. Dispune de inteligență artificială astfel încât să învețe să interacționeze cu copilul tău. Poate să răspundă la dispoziția acestuia, contactul vizual și multe altele.Chiar dacă CES 2021 s-a încheiat aseară, Samsung revine joi seară pentru lansarea noului Galaxy S21.